CELEX: 62013TN0583
Language: el
Date: 2013-11-08 00:00:00
Title: Υπόθεση T-583/13: Προσφυγή της 8ης Νοεμβρίου 2013 — Shire Pharmaceutical Contracts κατά Ευρωπαϊκής Επιτροπής

21.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 377/19
            
         Προσφυγή της 8ης Νοεμβρίου 2013 — Shire Pharmaceutical Contracts κατά Ευρωπαϊκής Επιτροπής
   (Υπόθεση T-583/13)
   2013/C 377/43
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Shire Pharmaceutical Contracts (Hampshire, Ηνωμένο Βασίλειο) (εκπρόσωποι: K. Bacon, Barrister, M. Utges Manley και M. Vickers, Solicitors)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση που περιλαμβάνεται στο από 2 Σεπτεμβρίου 2013 έγγραφο της Ευρωπαϊκής Επιτροπής, η οποία επιβεβαιώθηκε από το έγγραφο της 18ης Οκτωβρίου 2013, περί απορρίψεως της επιλεξιμότητας για ανταμοιβή παρεχόμενη για εθελοντικό πρόγραμμα παιδιατρικής έρευνας βάσει του άρθρου 37 του κανονισμού (ΕΚ) 1901/2006 (1) και
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως
   
   Προς στήριξη της προσφυγής της η προσφεύγουσα προβάλλει δύο λόγους ακυρώσεως.
   
               1)
            
            
               Με τον πρώτο λόγο ακυρώσεως η προσφεύγουσα προβάλλει ότι η προσβαλλόμενη απόφαση πάσχει θεμελιώδη πλάνη περί το δίκαιο αναφορικά με την ερμηνεία του κανονισμού (ΕΚ) 1901/2006.
            
         
               2)
            
            
               Με τον δεύτερο λόγο ακυρώσεως η προσφεύγουσα προβάλλει παραβίαση της αρχής της ασφάλειας δικαίου.
            
         
      (1)  Κανονισμός (ΕΚ) 1901/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για τα παιδιατρικά φάρμακα και για την τροποποίηση του κανονισμού (ΕΟΚ) 1768/1992, της οδηγίας 2001/20/ΕΚ, της οδηγίας 2001/83/ΕΚ και του κανονισμού (ΕΚ) 726/2004 (ΕΕ L 378, σ. 1).